User talk:Свето77

Ортотика

Ортотиката е дел од ортопротетичката техника која се однесува на изработка на ортози. Ортоза може да се дефинира како помагало за поддршка,имобилизација или третман за мускули, зглобови, скелетни делови на телото кои се слаби, неефективни, деформирани или повредени. Ортотиката може да се подели на неколку сегменти, и тоа: 1.Ортотика на долни екстремитети, 2.Ортотика на горни екстремитети, 3.Ортотика на труп, 4.Ортотика на глава.

Ортотика на долни екстремитети

Ортотика на долни екстремитети е поделена во неколку сегменти и тоа е една класификација која е прифатена од ISPO(International Society of Prosthetic and Orthotic) и е начин на комуникација помеѓу Ортотичарите секаде во светот, а тоа се: FO-(Foot Orthosis)-Ортоза за стапало AFO-(Ankle Foot Orthosis)-Ортоза за скочен зглоб и стапало KAFO-(Knee Ankle Foot Orthosis)-Ортоза за колено, скочен зглоб и стапало HKAFO-( Hip Knee Ankle Foot Orthosis)-Ортоза за колк,колено,скочен зглоб и стапало Поделбата на ортозите во зависност од патологијата може да биде и како динамични и пасивни ортози, потоа сериски произведени ортози и ортози изработени по мерка на корисникот на истата. Поделбата може да е и по видот на материјалот од кој е изработена ортозата, како на пример: Пластични, неопренски, еластин итн.

Ортотика на горни екстремитети

Ортотика на горни екстремитети истотака има светска класификација, и таа е следнава: WO-(Wrist Orhosis)-Ортоза за рачен зглоб WHO-(Wrist Hand Orthosis)-Ортоза за шака и рачен зглоб EWHO-(Elbow Wrist Hand Orthosis)-Ортоза за лакотен зглоб,шака и рачен зглоб SEWHO-(Shoulder Elbow Wrist Hand Orthosis)-Ортоза за Рамен зглоб,лакотен зглоб,шака и рачен зглоб Исто како и ортозите за долни екстремитети и ортозите за горни екстремитети се поделени во зависност од патологијата на динамични ортози, пасивни ортози, ортози изработени сериски и ортози изработени по мерка на корисникот. Поделбата на ортозите за горни екстремитети во однос на материјалот од кои се изработени може да ce: Пластични, неопренски, еластин, комбинирани од повеке материјали итн.

Ортотика на труп

Под ортотика на труп можеме да направиме следна поделба, и тоа: SO-(Sacral orthosis)-Сакрална ортоза LSO-(Lumbar Sacral Orthosis)-Лумбално сакрална ортоза TLSO-(Thoracic Lumbar Sacral Orthosis)-Торокално лумбална сакрална ортоза CTLSO-(Cervical Thoracic Lumbar Sacral Orthosis)-Цервико торокална лумбална сакрална ортоза. Ортозите за труп се истотака поделени во зависностод патологијата се поделени на динамични и пасивни ортози, ортози изработени сериски или по мерка на корисникот. Поделбата во однос на материјалите кои се користат се делат на: Пластични, неопренски, еластин, комбинирани од повеке материјали итн.

Ортотика на глава

Ортозите за глава во зависност од патологијата се изработуваат секогаш по мерка на корисникот и се изработуваат по потреба што значи дека сериското производство е исклучено.